Det mobile gendarmeriet (utrykningsgendarmeriet) er spesialister på å opprettholde og gjenopprette orden. Det fungerer derfor også som forsterkning for fylkesgendarmeriet og andre av gendarmeriets tjenestegrener. Grunnenheten til det mobile gendarmeriet er eskadronen. Den har omtrent 110 gendarmer, fordelt på en stabstropp og fire marsjtropper inkludert en intervensjonstropp. Det mobile gendarmeriet har 109 tropper underlagt en kaptein eller major. Fire til ti tropper danner en gruppe kommandert av en oberstløytnant, oberst eller brigader.